钦定古今图书集成/理学汇编/学行典/第273卷 > 《翟征君赞》庾亮
## 钦定古今图书集成/理学汇编/学行典/第273卷 > 《翟征君赞》庾亮

夫所谓“至人者，体包杰量，神凝域表，该落万动，元心
独融，故能虬骧丹霄，而不绁豢龙之辔，凤鸣瑶林，而
不屈伶伦之笼。岂必欣太清而乐琼蔼哉？”顾蹄涔不
足以濯神须，翳荟不足以翔云翮，是故藐姑有绰约
之庐，箕阜有高啸之宇，唐勋表于元庭，夏功忘于虚
室。晋征士南阳翟君，禀逸韵于天陶，含冲气于特秀“体认虚而委顺，恢昭旷而高蹈。先生载营抱一，泊然
独处，神栖飙蔼之表，形逸岩泽之隅。虽束帛仍降，轺
冕屡招，而弓旌屈于匪石，帝命惭于虚复矣。是以高
风振宇宙，远韵冠当时。方将表大庭于绝代，恢元解
以释纷。仰朝霞而晞翼，凌扶摇以独翔。景命不延，卒
于浔阳之南山。哲人其萎，高轨孰仿。”余钦若人之风，
常问道于无何之庐，宾想元珠，主以赡授，沐道霑淳，
固已实而归矣。自昔之违，于兹七稔，何悟先生，忽矣
昇遐，感至德之长泯，悼仁风之永翳，标尔其伤，潸然
增欷，乃授翰咏，迹以宣来，其辞曰：“卓哉先生，逸韵遐
超，虬盘玉津，凤戢琼条，涤耳夏鼎，高揖唐朝。洪崖邈
矣，元迹载劭，淳风沐”世，飞荒九霄。